Geen ordentlike voertuie vir teenstropingseenheid - Omgewing - Republikein
Wednesday, May 27th, 09:48:14
Geen ordentlike voertuie vir teenstropingseenheid
24 April 2019 | Omgewing
Polisiebeamptes in die teenstropingseenheid het nie genoeg hulpbronne tot hul beskikking om hul werk na behore te doen nie. Die inspekteur-generaal van die Namibiese polisie, luitenant-generaal Sebastian Ndeitunga het erken veral beamptes betrokke by die teenstropingseenheid in die Bwabwata Nasionale Park werk onder moeilike omstandighede.
Volgens Ndeitunga verskaf die polisie die beamptes en is die ministerie van die omgewing en toerisme verantwoordelik vir kos, petrol, voertuie en helikopters vir patrollies. Weens ‘n gebrek aan fondse is dit egter nie altyd moontlik nie. Ook is daar reeds vir jare geen ordentlike voertuie beskikbaar vir die terrein wat die eenheid moet dek nie. ‘n Gebrek aan verkoelingsgeriewe beteken ook kos word tot nie-bederfbare items beperk. Volgens Ndeitungu beïnvloed dit beamptes se moraal wat hulle weerloos vir omkopery maak. - Nampa